पटना । पूरे बिहार में मैट्रिक की परीक्षा शुरू हो चुकी है। गुरूवार को परीक्षा का दूसरा दिन है। प्रशासन शांतिपूर्ण और कदाचारमुक्‍त परीक्षा के लिए हर संभव प्रयास कर रही है। इस बीच बिहार के मुंगेर से एक पिता को बेटे के लिए प्रश्‍नपत्र लीक करने के आरोप में गिरफ्तार किया गया है। खगडि़या में पहली पाली में प्रश्‍नपत्र लीक होने की चर्चा है। वहीं, सासाराम में पहली पाली की परीक्षा में दूसरी पाली का प्रश्‍नपत्र बांट दिया गया। नवादा जिले के रजौली मध्‍य विद्यालय में मैट्रिक परीक्षा में नकल करते एक छात्रा को निष्कासित कर दिया गया।